นายกรัฐมนตรี ยืนยันรายชื่อคณะรัฐมนตรีเรียบร้อย ส่วนปัญหาขัดแย้งพรรคพลังประชารัฐยุติแล้ว
พลเอก ประยุทธ์ จันทร์โอชา นายกรัฐมนตรี ยืนยันกระบวนการจัดตั้งคณะรัฐมนตรี ไม่ได้ล่าช้า และหากดูตามระยะเวลา ก็ถือว่าเป็นไปตามกรอบที่กฎหมายกำหนด และเห็นว่าวันนี้ยังไม่มีอะไรผิดเพี้ยนไปจากกรอบเวลาเดิมที่กำหนดไว้ว่าเป็นช่วงเดือนกรกฎาคม จึงขออย่าบิดเบือนในเรื่องนี้และขอให้ทุกคนเข้าใจว่าทุกอย่างจะต้องแก้ปัญหาผ่านไปให้ได้        ส่วนกรณีความขัดแย้งภายในพรรคพลังประชารัฐ นายกรัฐมนตรีถือว่าเป็นเรื่องธรรมดา เพราะเป็นพรรคการเมืองใหม่ ซึ่งทุกพรรรคงมีความขัดแย้ง และวันนี้ทราบว่าปัญหาถูกแก้ไขเรียบร้อยแล้ว ทั้งนี้การที่ช่วยกันทำให้ทุกอย่างสงบเรียบร้อยไปได้ ก็ถือว่าเป็นการเริ่มปฎิรูปแล้ว และเป็นไปตามกลไกกติกา         ทั้งนี้ ส่วนตัว รู้สึกไม่สบายใจบ้าง ซึ่งถือเป็นธรรมดา แต่เมื่อทุกอย่างเรียบร้อยก็สบายใจ และขณะนี้ก็ไม่มีขั้นตอนใดที่ติดขัด เพราะอยุ่ในขั้นของการตรวจสอบคุณสมบัติรัฐมนตรีทุกคน และเมื่อทุกอย่างแล้วเสร็จ จะนำขึ้นทูลเกล้าฯ และขอพระราชทานวันเวลาในการถวายสัตย์ปฏิญาณ ก่อนปฏิบัติหน้าที่ต่อไป โดยเชื่อว่าอีกไม่กี่วันข้างหน้าทุกอย่างก็จะเรียบร้อย         นายกรัฐมนตรี กล่าวว่า ในฐานะเป็นผู้ที่พรรคพลังประชารัฐเสนอชื่อเป็นนายกฯ ได้ให้แนวทางว่า ควรหากฎระเบียบต่างๆภายในพรรค ให้การดำเนินการของพรรคเป็นไปด้วยความเรียบร้อยและไม่ให้เกิดปัญหาขึ้นอีก#นายกรัฐมนตรี  #ตั้งคณะรัฐมนตรี  #ปัญหาขัดแย้งพลังประชารัฐ   #สำนักข่าว #กรมประชาสัมพันธ์